b'\n_START_ARTICLE_\nNuuskpiiritus\n_START_PARAGRAPH_\nNuuskpiiritus ehk ammoniaagilahus on ammoniaagi (NH\xe2\x82\x83) 5-protsendiline vesilahus, mida enamjaolt kasutatakse inimeste teadvusele toomiseks. See on v\xc3\xa4ga iseloomuliku terava l\xc3\xb5hnaga, kuid v\xc3\xa4rvuseta._NEWLINE_K\xc3\xb5rgema ammoniaagisisaldusega vesilahus on tuntud kui salmiaakpiiritus ning seda kasutatakse majapidamises lahusti ja puhastusvahendina. T\xc3\xb6\xc3\xb6stuslikult kasutatakse v\xc3\xa4rvides, puidu toonimiseks, aga ka happesuse regulaatorina (E527) toiduainet\xc3\xb6\xc3\xb6stuses ja soojusj\xc3\xb5umasinates.'